 

**ამბროლაურის მუნიციპალიტეტის საკრებულოს**

**გ ა ნ კ ა რ გ უ ლ ე ბ ა N01**

2025 წლის 29 იანვარი

ქ. ამბროლაური

**ა(ა)იპ „ამბროლაურის მუნიციპალიტეტის დასუფთავების და კეთილმოწყობის სამსახურის“ დირექტორის 2024 წელს გაწეული საქმიანობის შესახებ ანგარიშის შეფასების თაობაზე**

საქართველოს ორგანული კანონის „ადგილობრივი თვითმართველობის კოდექსი“ 24-ე მუხლის მე-2 პუნქტის, 61-ე მუხლის პირველი და მე-2 პუნქტების და ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილებით დამტკიცებული „ამბროლაურის მუნიციპალიტეტის საკრებულოს რეგლამენტის“ 143-ე მუხლის შესაბამისად, ამბროლაურის მუნიციპალიტეტის საკრებულომ

**გ ა დ ა წ ყ ვ ი ტ ა :**

1. არასამეწარმეო (არაკომერციული) იურიდიული პირის „ამბროლაურის მუნიციპალიტეტის დასუფთავების და კეთილმოწყობის სამსახური“-ს დირექტორის ანგარიში 2024 წელს გაწეული საქმიანობის შესახებ შეფასდეს დამაკმაყოფილებლად (ანგარიში თან ერთვის).

2. განკარგულება შეიძლება გასაჩივრდეს ძალაში შესვლიდან ერთი თვის ვადაში ამბროლაურის რაიონულ სასამართლოში (მისამართი: ქ. ამბროლაური, კოსტავას ქუჩა N13).

3. განკარგულება ძალაში შევიდეს მიღებისთანავე.

საკრებულოს თავმჯდომარე: ასლან საგანელიძე

**ა(ა)იპ ამბროლაურის მუნიციპალიტეტის დასუფთავების და კეთილმოწყობის**

**სამსახურის დირექტორის**

**ანგარიში**

**2024 წელს გაწეული საქმიანობის შესახებ**

ამბროლაურის მუნიციპალიტეტის დასუფთავების და კეთილმოწყობის სამსახურში ფუნქციონირებს სამი ქვესამსახური: დასუფთავების და ნაგვის გატანის სამსახური,მწვანე ნარგავების მოვლა–პატრონობის და გარე განათების ქსელის მოვლა–პატრონობის სამსახური.

დასუფთავების და ნაგვის გატანის სამსახურში 2024 წლის განმავლობაში სამუშაოები მიმდინარეობდა წინასწარ შემუშავებული გრაფიკის მიხედვით.ამ სამსახურში დასაქმებულია 44 მუშაკი,რომელთა მეშვეობით ხდებოდა ქ.ამბროლაურში 71150მ² ქუჩების, 15985 მ²ტროტუარების,19243 მ² სკვერების და 6555 მ² გაზონების ყოველდღიური დასუფთავება .გარდა ამისა ყოველდღიურად სუფთავდება ქალაქის ორი საზოგადოებრივი საპირფარეშო.ასევე ხდება მუნიციპალიტეტის სამ სოფელში (ნიკორწმინდა ,წესი,ჭრწბალო) ცენტრალური მოედნების და საპირფარეშოების დასუფთავება.

ნაგვის შეგროვების და გატანის მიზნით მუნიციპალიტეტის ტერიტორიაზე განლაგებულია დღეის მდგომარეობით 781 ნაგვის შემკრები კონტეინერი.ქ.ამბროლაურში 178 ცალი და მუნიციპალიტეტის 67 სოფელში 603 ცალი.აღნიშნული ნაგვის კონტეინერები იცლება ქალაქ ამბროლაურში ყოველდღიურად(ზაფხულის თვეებში დღეში 2–ჯერ) ,მუნიციპალიტეტის სოფლებში კვირაში 4–ჯერ,ზაფხულის თვეებში 6–ჯერ.კონტეინერების გაცლა ხდება წინასწარ შემუშავებული გრაფიკის მიხედვით.

 2024 წელს შეგროვილია და სანაგვეზე გატანილია დაახლოებით 25300მ³ საყოფაცხოვრებო ნარჩენები.დასუფთავების და ნარჩენების გატანის ქვესამსახურში 2024 წელს გამოყოფილია სუბსიდია1247290 ლარის ოდენობით ათვისებულია მთლიანად.

 გარე განათების გამართულად ფუნქციონირებისათვის ამ სამსახურში დასაქმებულია 9 თანამშრომელი. სამსახურში ყოველდღიურად მიმდინარეობს მოწყობილობების და მასალების შეკეთებითი და სხვსდასხვა სანათების შეცვლის სამუშაოები.

 განათების სამსახურის აღრიცხვით დღეის მდგომარეობით მუნიციპალიტეტის ტერიტორიაზე განლაგებულია 7100 სანათი წერტილი.მათ შორის ქალაქში 1480 და სოფლებში და გზატკეცილებზე 5620 ცალი .თითქმის ყოველდღიურად ხორციელდებოდა მწყობრიდან გამოსული სანათი მოწყობილობების შეცვლა,დაზიანებული ელექტრო ბოძების შეკეთება ან ახლით ჩანაცვლება.დაზიანებული ელ.სადენების ახლით ჩანაცვლება 2024 წლის განმავლობაში შეიცვალა და ახლით ჩანაცვლდა შემდეგი სახის მოწყობილობები და მასალები:ნათურა სხვადასხვა3150 ცალი,სანათი მოწყობილობები 1373 ცალი, პროჟექტორი 281 ცალი ,ახლით შეიცვალა 10500 მეტრი ელ.სადენი, შეიცვალა სხვადასხვა ჩამრთველები281 ცალი,ფოტორელე340 ცალი.ახლით შეიცვალა 16 ელ.ბოძი და შეკეთდა29 ცალი დაზიანებული ბოძი.

შეიცვალა 12 ელ. მრიცველი, ბურულიანი დეკორატიული ბრა 86 ცალი,დიოდური ლენტი 255 მეტრი,ნეილონის ლენტი 100 მეტრი,დროსელიანი ნათურა 92 ცალი, იგნიტორი 67 ცალი,ელ.გადამყვანი 1300 ცალი.

მოხდა 65 ახალ ლოკაციაზე ელ.ბოძების მონტაჟი და განათების გამართვა.

 სამსახურში გამოყოფილი სუბსიდია291330ლარი ათვისებულია მთლიანად.ამჟამად მიმდინარეობს სანათი წერტილების რაოდენობის დაზუსტება ამბროლაურის მუნიციპალიტეტის ტერიტორიაზე.

 გამწვანების სამსახურში დასაქმებულია 9 თანამშრომელი.ამ სამსახურმა 2024 წელს ჩატარდა შემდეგი სახის სამუშაოები: მოხდა ქალაქის ტერიტორიაზე არსებული მწვანე ნარგავების და ხეების შემობარვა და სასუქის მიცემა,ქალაქის ტერიტორიაზე არსებული მრავალწლიანი ხეების შეთეთრებაკირხსნარით,დაითიბა 4–ჯერ ბაღებში და სკვერებში ბალახის საფარი,დაითესა კოინდარი.1400 მ²ტერიტორიაზე,დაირგო ასობით ყვავილის და ვარდის ნერგები,რომელთა მორწყვა გახარების პერიოდში ხორციელდებოდა ყოველდღიურად. რეგულარულად ხორციელდება მუნიციპალიტეტის საკუთრებაში არსებული 1595 ჰა ტყის მასივების დაცვითი სამუშაოები.2024 წლის თებერვლის თვეში დაფიქსირებულია ხე–ტყის უკანონო ჭრის ფაქტი(პირველად ბოლო 6 წლის მანძილზე).აღნიშნულ ფაქტზე შედგენილია სათანადო აქტები.ტყის მცველ თანამშრომლებზე გატარდა სათანადო ადმინისტრაციული ღონისძიება. მოიჭრა 29 ძირი დაავადებული ხე.მწვანე ნარგავების მოვლა–პატრონობის სამსახურში 2024 წელს გამოყოფილი სუბსიდია 121200 ლარი,ათვისებულია მთლიანად.

 დასუფთავების და ნაგვის გატანის სამსახურში ძირითადად პრობლემას წარმოადგენს ნაგვის ბუნკერების არასწორი გამოყენება.ხშირია შემთხვევები ,ბუნკერში ჩატვირთავენ საამშენებლო მასალებს ,ბლოკის,აგურის ნატეხებს,ეკელბარდებს,რაც იწვევს კონტეინერის გადატვირთვას და მის დაზიანებას ან მწყობრიდან გამოსვლას.აღნიშნული კონტეინერები კი გათვალისწინებულია საყოფაცხოვრებო ნარჩენების შეგროვებისათვის.2024 წელს ნაგვის ბუნკერები 90 ცალის ოდენობით დაიდგა მუნიციპალიტეტის სოფლების ახალ ლოკაციებზე.

გარე განათების სამსახურში დაემატა მეორე ამწე კალათა,რაც გაცილებით გააადვილებს აღნიშნულ სფეროში სამუშაოთა წარმართვას

 დატვირთული სამუშაო გრაფიკიდან გამომდინარე ხშირად გვიხდება ავტომანქანების აღდგენა–შეკეთება.ყველა მანქანას ჩაუტარდა მიმდინარე და ძირეული შეკეთებითი სამუშაოები.ყველა მანქანამ წარმატებით გაიარა ყოველწლიური ინსპექტირება.

 მიუხედავად იმისა,რომ მკვეთრად მოიმატა დასუფთავების სამსახურის მიერ შესრულებული სამუსშაოების მოცულობამ,სამსახური მზად არის აქტიურად წარმართოს საქმიანობა მომავალ საანგარიშო პერიოდშიც.

 პატივისცემით

სამსახურის დირექტორი: გ.გუჯეჯიანი